

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΚΑΛΑΜΑΡΙΑΣ**

**ΑΝΤΙΔΗΜΑΡΧΙΑ ΑΝΑΔΕΙΞΗΣ**

**ΤΗΣ ΠΡΟΣΦΥΓΙΚΗΣ ΤΑΥΤΟΤΗΤΑΣ**

**ΤΗΣ ΚΑΛΑΜΑΡΙΑΣ**

**ΕΚΘΕΣΗ­ ΠΡΟΔΙΑΓΡΑΦΩΝ - ΔΑΠΑΝΗΣ**

Εργασιών καταγραφής, αρχειοθέτησης και ταξινόμησης ιστορικών τεκμηρίων, οργάνωσης της βιβλιοθήκης, και εξυπηρέτησης του ερευνητικού κοινού

από ειδικό αρχειονόμο

**Ι. ΓΕΝΙΚΑ**

Στο Ιστορικό Αρχείο Προσφυγικού Ελληνισμού, Τμήμα της Αντιδημαρχίας Ανάδειξης της Προσφυγικής Ταυτότητας του Δήμου Καλαμαριάς, είναι αναγκαία η εργασία ενός/μίας Αρχειονόμου - Βιβλιοθηκονόμου με αποδεδειγμένη εμπειρία σε όλους τους τομείς της λειτουργίας σύγχρονων βιβλιοθηκών και αρχείων με σκοπό την υλοποίηση ορισμένων από τις τακτικές και προβλεπόμενες εργασίες, σύμφωνα με τον προγραμματισμό του ΙΑΠΕ.

Η διάρκεια της σύμβασης θα είναι ετήσια και η εργασία θα υλοποιείται στα γραφεία του ΙΑΠΕ. Θα αφορά την καταγραφή, αρχειοθέτηση και ταξινόμηση ιστορικών τεκμηρίων, την οργάνωση της βιβλιοθήκης, την καταλογογράφηση παλιών και νέων τίτλων, την εισαγωγή δεδομένων (τα ίδια τα αρχειακά τεκμήρια) και μεταδεδομένων (τεκμηρίωση, τεχνικά χαρακτηριστικά, κωδικοί, κ.λπ. των αρχειακών τεκμηρίων) στην ηλεκτρονική βάση δεδομένων.

Η δαπάνη θα βαρύνει τον Κ.Α. 00.6117.20 «Υπηρεσίες αρχειοθέτησης αρχείου ΙΑΠΕ» των προϋπολογισμών των οικονομικών ετών 2025 – 2026 του Δήμου Καλαμαριάς

Η ανάθεση της εργασίας θα γίνει σύμφωνα με τις διατάξεις του άρθρου 118 του Ν. 4412/2016.

**ΙΙ. ΤΕΧΝΙΚΗ ΠΕΡΙΓΡΑΦΗ - ΠΡΟΔΙΑΓΡΑΦΕΣ**

Ο/Η αρχειονόμος πρέπει να διαθέτει τα κάτωθι προσόντα :

* Να είναι πτυχιούχος ενός εκ των εξής τμημάτων: Τμήμα Αρχειονομίας, Βιβλιοθηκονομίας και Μουσειολογίας Ιονίου Πανεπιστημίου, Τμήμα Αρχειονομίας, Βιβλιοθηκονομίας και Συστημάτων Πληροφόρησης Πανεπιστημίου Δυτικής Αττικής, Τμήμα Βιβλιοθηκονομίας, Αρχειονομίας και Συστημάτων Πληροφόρησης Διεθνούς Πανεπιστημίου της Ελλάδος
* Προϋπηρεσία σε βιβλιοθήκη ή αρχείο
* Καλή γνώση Αγγλικών (πτυχίο επιπέδου Lower)

Ειδικότερα, στις υποχρεώσεις του/της αρχειονόμου/βιβλιοθηκονόμου θα περιλαμβάνονται:

* Η καταγραφή, ταξινόμηση και αρχειοθέτηση του αρχειακού υλικού που θα συλλεγεί στο ΙΑΠΕ στο διάστημα των 12 μηνών, σύμφωνα με τους κανόνες καταλογογράφησης και με σύστημα ταξινόμησης (εισαγωγή στο βιβλίο εισαγωγής, ορισμός ειδικού ευρετηρίου και κωδικών, δημιουργία κάρτας πρόσκτησης και οδηγού κάθε συλλογής).
* Η ταξινόμηση, αρχειοθέτηση και καταλογογράφηση αρχειακού υλικού που έχει συλλεχθεί στο ΙΑΠΕ τα προηγούμενα έτη, σύμφωνα με τους κανόνες καταλογογράφησης και με σύστημα ταξινόμησης (εισαγωγή στο βιβλίο εισαγωγής, ορισμός ειδικού ευρετηρίου και κωδικών, δημιουργία κάρτας πρόσκτησης και οδηγού κάθε συλλογής).
* Η εισαγωγή δεδομένων (τα ίδια τα αρχειακά τεκμήρια) και μεταδεδομένων (τεκμηρίωση, τεχνικά χαρακτηριστικά, κωδικοί, κ.λπ. των αρχειακών τεκμηρίων) φωτογραφιών στην ηλεκτρονική διαδικτυακή βάση του ΙΑΠΕ, και η καθημερινή συνεργασία με τους ιστορικούς του ΙΑΠΕ για το σκοπό αυτό.
* Η οργάνωση της βιβλιοθήκης, δηλαδή:

- Ο ορισμός κωδικών σε ένα μέρος των βιβλίων της βιβλιοθήκης του ΙΑΠΕ, ανά θεματικές ενότητες, σύμφωνα με τους διεθνείς κανόνες και τα διεθνώς αποδεκτά συστήματα της βιβλιοθηκονομίας.

- Η καταλογογράφηση και η εισαγωγή βιβλίων στο διαδικτυακό βιβλιοθηκονομικό πρόγραμμα KOHA, που είναι απαραίτητη μετά και από τη σύνδεση της βιβλιοθήκης του ΙΑΠΕ με τις δημοτικές βιβλιοθήκες του Δήμου Καλαμαριάς.

**ΙΙI. ΠΡΟΜΕΤΡΗΣΗ - IV. ΠΡΟΫΠΟΛΟΓΙΣΜΟΣ**

|  |  |  |  |  |
| --- | --- | --- | --- | --- |
| **ΠΕΡΙΓΡΑΦΗ ΕΡΓΑΣΙΑΣ** | **Μον. Μετρ.** | **Ποσότητα** | **Τιμή μονάδας** | **Αξία** |
| Εργασίες  Αρχειονόμου | Μήνας | 12 (μήνες) | 1.023,00 | 12.276,00 |
|  | | **ΑΞΙΑ** | | **12.276,00** |
| **ΦΠΑ 24%** | | **2.946,24** |
| **ΕΦΚΑ ΕΡΓ. 17,88%\*** | | **2.194,95** |
| **ΓΕΝΙΚΟ ΣΥΝΟΛΟ** | | **17.417,19** |

\* Σημειώνουμε ότι λήφθηκε υπόψη η περίπτωση υπαγωγής του αναδόχου στις διατάξεις του άρθρου 39, παρ.9 του Ν.4387/2016 (ΦΕΚ 85/τ. Α΄/12-05-2016).

Δηλαδή συνολικά, δέκα εφτά χιλιάδες τετρακόσια δέκα εφτά ευρώ και δέκα εννέα λεπτά (17.417,19)

Η πληρωμή της αξίας των παρεχόμενων υπηρεσιών θα γίνεται τμηματικά ανάλογα με την πρόοδο των εργασιών -η οποία θα ελέγχεται από την επιτροπή παραλαβής. Ο εντολοδόχος σύμφωνα με τις ισχύουσες διατάξεις επιβαρύνεται με όλους ανεξαιρέτως του φόρους, κρατήσεις κλπ.

Καλαμαριά, 17.10.2024

**Η συντάξασα**

**Ελένη Ιωαννίδου**